Devis Mangia jsejjaħ l-iskwadra nazzjonali għat-tliet partiti ta' ħbiberija Il-coach Devis Mangia sejjaħ skwadra ta' 29 player għal kamp ta' taħriġ ta' għaxart ijiem fl-Awstrija li matulu t-team nazzjo­nali Malti se jilgħab tliet logħbiet ta' ħbiberija kontra l-Irlanda ta' Fuq, il-Kosovo u l-Kazakhstan. Il-kamp ta' taħriġ huwa parti mill-preparazzjoni għall-partiti ta' kwalifikazzjoni, minn Grupp H, tat-Tazza tad-Dinja 2022 li se jibdew f'Settembru li ġej fejn Malta tospita lil Ċipru segwita minn żewġ partiti barra minn xtutna kontra s-Slovenja u r-Rus­sja. Malta għandha punt wieħed fi Grupp H wara draw sodisfaċenti ta' 2-2 barra minn darna kontra s-Slovakkja f'Marzu li għadda. Għal darb'oħra Mangia għażel taħlita ta' players ta' esperjenza u żgħażagħ, u kkonferma l-fidiuċja tiegħu f'talenti ġodda bħal Shaun Dimech ta' Valletta u Alexander Satariano ta' Sliema Wanderers li ngħaqdu mill-winger ta' Gudja United, Aidan Jake Friggieri, u l-midfielder ta' Birkirkara Yannick Yankam. Irritornaw fl-iskwadra għadd ta' players oħra, jiġifieri Ferdinando Apap (Hibernians), Jean Borg (Valletta), Cain Attard (Birkirkara), Rowen Muscat (Valletta), Dunstan Vella (Hibernians) u Jean Paul Farrugia (Sliema Wanderers). L-iskwadra ta' Malta għandha ttir lejn l-Awstrija, għada l-Ħamis, bl-ewwel logħba ta' ħbiberija, kontra l-Irlanda ta' Fuq, hija skedata għat-30 ta' Mejju. Imbagħad Malta tiffaċċja lill-Kosovo fl-4 ta 'Ġunju qabel tikkonkludi l-impenji tagħha kontra l-Kazakstan tliet ijiem wara. L-iskwadra msejħa hija: